Guðmundur : Ungverska liðið ekki ósvipað því íslenska Henry Birgir Gunnarsson í Malmö skrifar 15. janúar 2020 08:00 Guðmundur á hliðarlínunni gegn Rússum.vísir / epa Þessi byrjun á EM hefur verið ótrúleg og landsliðsþjálfarinn Guðmundur Guðmundsson tekur undir að þetta sé búin að vera rússíbanreið . „ Alveg rosalegur . Hefst með sigrinum á Dönum sem handboltaheimurinn bjóst ekki við . Því var fylgt eftir gegn Rússum , “ sagði landsliðsþjálfarinn sem var fljótur af hefja undirbúning fyrir Ungverjaleikinn . „ Á svona mótum er það bara næsta verkefni sem er mjög stórt . Það eru tvö stig í boði inn í milliriðilinn og við stillum því þannig upp að þetta sé okkar fyrsti leikur í milliriðlinum , “ segir þjálfarinn og veit að þessi leikur verður erfiður enda hafa Ungverjar spilað virkilega vel . „ Þetta lið spilaði frábærlega gegn Dönum . Voru hraðir og agressífir . Hafa marga góða leikmenn og keyra hratt . Þeir spila skynsamlega og eru með gott leikplan . „ Þeir eru vel innstilltir og barátta í þeim . Þeir eru ekkert ósvipaðir okkar liði því þeir eru að byggja upp nýtt lið með reynslubolta til að styðja við hina yngri . “ Vísir hvetur lesendur til að halda sig við málefnalega umræðu . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .